CELEX: 52012JC0009
Language: hu
Date: 2012-04-16
Title: Közös javaslat A TANÁCS RENDELETE a Fehéroroszországra vonatkozó korlátozó intézkedésekről szóló 765/2006/EK rendelet módosításáról

|
			
		
		
		52012JC0009
		
			Közös javaslat A TANÁCS RENDELETE a Fehéroroszországra vonatkozó korlátozó intézkedésekről szóló 765/2006/EK rendelet módosításáról /* JOIN/2012/09 final - 2012/0092 (NLE) */
			
				
		
		
			
			   	INDOKOLÁS
(1)                   
A módosított, 2006. május 18-i 765/2006/EK tanácsi
rendelet előírja Lukasenko elnök és egyes fehérorosz tisztviselők és
az emberi jogok súlyos megsértéséért, illetve a civil társadalom és a
demokratikus ellenzék elnyomásáért felelős személyek, valamint a
Lukasenko-rezsimet támogató, illetve abból hasznot húzó személyek és
szervezetek, ideértve különösen a rezsimnek pénzügyi vagy anyagi segítséget
nyújtó személyek és szervezetek vagyoni eszközeinek befagyasztását.
(2)                   
A Tanács a 2012. áprilisi 2012/…/KKBP tanácsi
határozattal úgy döntött, hogy a vagyoni eszközök befagyasztására vonatkozó
eltéréseket kell alkalmazni annak biztosítása érdekében, hogy az érintett
pénzeszközök diplomáciai vagy konzuli képviseletek vagy a nemzetközi jog
szerint immunitást élvező nemzetközi szervezetek hivatalos céljaihoz rendelkezésre
álljanak..
(3)                   
Ez az intézkedés az Európai Unió
működéséről szóló szerződés hatálya alá tartozik, ennélfogva –
különösen a tagállamokban tevékenykedő gazdasági szereplők által
történő egységes alkalmazásuk biztosítása céljából – a hatálybalépéséhez
uniós szintű jogszabály szükséges.
(4)                   
Az Unió külügyi és biztonságpolitikai
főképviselője és az Európai Bizottság közös javaslatot tesz a
765/2006/EK tanácsi rendelet ennek megfelelő módosítására.
2012/0092 (NLE)
Közös javaslat
A TANÁCS RENDELETE
a Fehéroroszországra vonatkozó korlátozó
intézkedésekről szóló 765/2006/EK rendelet módosításáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 215. cikkére,
tekintettel az egyes fehérorosz
tisztviselőkkel szembeni korlátozó intézkedésekről szóló
2010/639/KKBP tanácsi határozat módosításáról szóló, 2012. április …-i 2012/…/KKBP
tanácsi határozatra[1],

tekintettel az Unió külügyi és
biztonságpolitikai főképviselője és az Európai Bizottság közös
javaslatára,
mivel:
(1)       A 2006. május 18-i
765/2006/EK tanácsi rendelet[2]
előírja Lukasenko elnök és egyes fehérorosz tisztviselők és az emberi
jogok súlyos megsértéséért, illetve a civil társadalom és a demokratikus ellenzék
elnyomásáért felelős személyek, valamint a Lukasenko-rezsimet támogató,
illetve abból hasznot húzó személyek és szervezetek vagyoni eszközeinek
befagyasztását.
(2)       A Tanács a 2012. április …-i 2012/…/KKBP
tanácsi határozattal úgy döntött, hogy a vagyoni eszközök befagyasztására
vonatkozó eltéréseket kell alkalmazni annak biztosítása érdekében, hogy az
érintett pénzeszközök diplomáciai vagy konzuli képviseletek vagy a nemzetközi
jog szerint immunitást élvező nemzetközi szervezetek hivatalos céljaihoz
rendelkezésre álljanak.
(3)       Ez az intézkedés az Európai
Unió működéséről szóló szerződés hatálya alá tartozik,
ennélfogva – különösen a tagállamokban tevékenykedő gazdasági
szereplők által történő egységes alkalmazásuk biztosítása céljából –
a hatálybalépéséhez uniós szintű jogszabály szükséges.
(4)       A 765/2006/EK rendeletet
ezért ennek megfelelően módosítani kell,
ELFOGADTA EZT A RENDELETET:
1. cikk
A 765/2006/EK rendelet a következő 4b. cikkel
egészül ki:
„4b. cikk
A 2. cikktől eltérve a tagállamok – a II. mellékletben
felsorolt honlapokon jelzett – illetékes hatóságai az általuk megfelelőnek
tartott feltételek mellett engedélyezhetik egyes befagyasztott pénzeszközök
vagy gazdasági források felszabadítását, illetve rendelkezésre bocsátását,
amennyiben megállapították, hogy az érintett pénzeszközök vagy gazdasági
források diplomáciai vagy konzuli képviseletek vagy a nemzetközi jog szerint
immunitást élvező nemzetközi szervezetek hivatalos céljaihoz szükségesek.”
2. cikk
Ez a rendelet az Európai Unió Hivatalos Lapjában való
kihirdetését követő napon lép hatályba.
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt Brüsszelben, .-én.
                                                                       a
Tanács részéről
                                                                       az
elnök
[1]               HL L …, 2012.4.…, … o.
[2]               HL L 134., 2006.5.20., 1. o.